|  |  |  |  |
| --- | --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑ  ΥΠΟΥΡΓΕΙΟ ΠΑΙΔΕΙΑΣ  ΕΡΕΥΝΑΣ & ΘΡΗΣΚΕΥΜΑΤΩΝ  ΠΕΡΙΦΕΡΕΙΑΚΗ ΔΙΕΥΘΥΝΣΗ ΕΚΠΑΙΔΕΥΣΗΣ ΘΕΣΣΑΛΙΑΣ  Δ/ΝΣΗ Δ/ΘΜΙΑΣ ΕΚΠ/ΣΗΣ ΚΑΡΔΙΤΣΑΣ  Διάκου 15 - ΤΚ 43132 - Καρδίτσα  *Πληροφορίες.: Διευθυντής*  🕾 2441080339 🖷 2441080305 | ΠΡΟΣ  ΚΟΙΝ.: | Καρδίτσα 20-9-2017 .  Α.Π. 9652 | |
| ΓΥΜΝΑΣΙΑ ΚΑΙ ΛΥΚΕΙΑ ΠΕΡΙΦΕΡΕΙΑΚΗΣ ΕΝΟΤΗΤΑΣ ΚΑΡΔΙΤΣΑΣ | |
|  | |
|  |  |  |  |

**ΘΕΜΑ: Προετοιμασία Σχολείων για τη “Βραδιά του Ερευνητή”**

Σας ενημερώνουμε ότι την 29-9-2017 θα πραγματοποιηθεί η “Βραδιά του Ερευνητή” στην πόλη της Καρδίτσας. Για την καλύτερη προετοιμασία και αποδοτικότερη επίσκεψη των μαθητών των σχολείων μας, παρακαλούμε για τα παρακάτω:

1. Ανάρτηση της σχετικής αφίσας που σας αποστέλλουμε μέσω της θυρίδας.
2. Ενημέρωση των εκπαιδευτικών του σχολείου.
3. Ορισμός εκπαιδευτικού ως υπευθύνου για την ενημέρωση και τη δημιουργία ομάδων μαθητών για την επίσκεψη στο χώρο των εκδηλώσεων.

Θα παρουσιασθούν εννέα θέματα και θα περιλαμβάνεται ζωντανή σύνδεση με το CERN. Οι επισκέψεις θα πραγματοποιηθούν από τις 6:00 μμ μέχρι τις 11:00 μμ και ο χρόνος παραμονής και ενημέρωσης κάθε ομάδας μαθητών σε ένα θέμα θα είναι 15 λεπτά. Οι ομάδες θα αποτελούνται από 10 μαθητές (με δυνατότητα μικρής ανοχής) και κάθε σχολείο μπορεί να συμμετάσχει με περισσότερες από μία ομάδες. Η μετακίνηση μαθητών από σχολεία εκτός της πόλης της Καρδίτσας θα γίνει με ευθύνη των γονέων σε συνεργασία με το σχολείο για την εξεύρεση προσφορότερου τρόπου. Οι ομάδες κατά την περιήγησή τους θα συνοδεύονται απαραίτητα από εκπαιδευτικό που θα ορίσει το σχολείο.

Για τον προγραμματισμό και τη δήλωση της ώρας και των θεμάτων που επιθυμούν να παρακολουθήσουν οι ομάδες, θα σας σταλεί ειδικός σύνδεσμος για το σκοπό αυτό. Κάθε ομάδα μπορεί να παρακολουθήσει όλα τα θέματα που θα παρουσιασθούν ή όσα αυτή επιθυμεί, και όποια ώρα δηλώσει στην ειδική εφαρμογή που θα σταλεί.

Για την πληρέστερη ενημέρωσή σας σχετικά με τον τρόπο δήλωσης συμμετοχής και το περιεχόμενο των θεμάτων, θα σας σταλούν αναλυτικές πληροφορίες.

Ο ΔΙΕΥΘΥΝΤΗΣ Δ.Ε. ΚΑΡΔΙΤΣΑΣ

ΜΙΧΑΛΗΣ ΠΑΠΑΝΟΥΣΚΑΣ